

Identifikačné údaje obstarávateľa:
Poľnohospodárske podielnické družstvo Liptovská Teplička 
č. 566, 059 40 Liptovská Teplička
[bookmark: _Hlk39999409]IČO: 00695505

Súťažné podklady k výzve na predkladanie ponúk
Obstarávateľ pri obstarávaní postupuje v podľa Metodického usmernenia Riadiaceho orgánu č. 2/2025 o obstarávaní tovarov, služieb a stavebných prác pri implementácii projektových intervencií v rámci Strategického plánu SPP 2023 – 2027. 

1. [bookmark: _Hlk512593210]Názov zákazky: „Vzduchotechnická jednotka na riadenie teploty a vlhkosti skladu zemiakov“

2. Vymedzenie predmetu zákazky:

Opis predmetu zákazky: 
Predmetom zákazky je obstaranie technológie pre zabezpečenie požadovaných vlastností vzduchu v sklade zemiakov. Vzduchotechnická jednotka musí zabezpečiť optimálnu teplotu a vlhkosť potrebnú pre dlhodobé skladovanie zemiakov. Požadujeme jednotku s možnosťou aktívneho vetrania, núteného chladenia, prípadne ich kombináciu. Súčasťou jednotky bude aj možnosť zvlhčovania vzduchu.

V prípade uvedenia konkrétneho typu výrobku je tento považovaný za návrh a uchádzač môže v rámci cenovej ponuky predložiť cenu na ekvivalent výrobku, ktorý je z hľadiska materiálového vyhotovenia a dizajnu porovnateľný a spĺňa požadované parametre. Túto skutočnosť vo svoje ponuke vyznačia. 

Zákazka nie je rozdelená na časti.
Požadovaný termín odovzdania dodávky: do 30.12.2026
Miesto dodávky: areál PPD Liptovská Teplička, parcela KN-C č. 2006, objekt súpis.č.564

3. Cenová ponuka – spôsob predloženia a jej obsah:

Cenová ponuka, ako aj všetky doklady a dokumenty je potrebné predložiť v slovenskom alebo českom jazyku. Doklady predložené v inom, ako slovenskom alebo českom jazyku, musia byť predložené v pôvodnom jazyku a súčasne musia byť úradne preložené do slovenského jazyka, t.j. preklady musia byť vyhotovené úradnými prekladateľmi a musia byť opatrené úradnou  pečiatkou prekladateľa.

Cenová ponuka musí mať jednoznačne vymedzený predmet dodávky tovarov, stavebných prác a služieb. Predkladá sa výlučne elektronicky v systéme JOSEPHINE.

Požadovaný obsah ponuky:
· Vyplnený formulár cenovej ponuky – xls a sken
· Vyplnený formulár „Informácie o subdodávateľoch“ - sken
· Doklady, ktorými uchádzač preukáže plnenie požiadaviek podľa bodu 4., resp. čestné vyhlásenie podľa priloženého vzoru - sken

Uchádzač/potenciálny dodávateľ vyplní priložený formulár cenovej ponuky:
· Pre jednotlivé parametre uvedie konkrétne hodnoty, ktoré ponúkané zariadenie dosahuje, resp. ak parameter nie je vyjadriteľný číslom, potvrdí plnenie požiadavky (uvedie „áno“, alebo „nie“)
· Uvedie názov, resp. typové označenie ponúkaného zariadenia


Vyplnený formulár cenovej ponuky uchádzač/potenciálny dodávateľ predkladá ako dva osobité dokumenty
· elektronicky vo formáte excel – bez podpisu
· a súčasne ako scan vo formáte PDF (alebo obdobnom) vrátane podpisu a pečiatky, ak je dodávateľ povinný ju používať.
· Podpis a pečiatka musia byť na strane ponuky so sumárnou cenou.

Vyplnený formulár „Informácie o subdodávateľoch“ predloží ako scan podpísaného vo formáte PDF (alebo obdobnom) vrátane podpisu a pečiatky, ak je dodávateľ povinný ju používať.

Dokumenty preukazujúce plnenie podmienok účasti – požadované doklady ako scan. 
Dokumenty môže dodávateľ predbežne nahradiť čestným vyhlásením podľa priloženého vzoru - predloží ako scan podpísaného čestného vyhlásenia vo formáte PDF (alebo obdobnom) vrátane podpisu a pečiatky, ak je dodávateľ povinný ju používať.

Súčasťou súťažných podkladov je návrh zmluvy, ako definícia obchodných podmienok. Dodávateľ sa oboznámi s jej znením, vyjadrenie súhlasu so znením je súčasťou formulára cenovej ponuky. Pri predkladaní cenovej ponuky sa nevyžaduje sa predloženie podpísanej zmluvy všetkými uchádzačmi. K podpisu zmluvy bude po vyhodnotení ponúk vyzvaný úspešný uchádzač.

Ponuka musí byť potvrdená podpisom oprávneného zástupcu potencionálneho dodávateľa,  tzn. štatutárnym orgánom alebo inou oprávnenou osobou, ktorej oprávnenosť preukáže uchádzač/potenciálny dodávateľ úradne overeným plnomocenstvom.

4. Podmienky účasti:

Potenciálny dodávateľ musí spĺňať nasledovné podmienky osobnostného postavenia a finančného a ekonomického postavenia a technickej alebo odbornej spôsobilosti:

Osobnostné postavenie - podmienky:
· Potenciálny dodávateľ je oprávnený dodávať tovar, uskutočňovať stavebné práce alebo poskytovať službu v rozsahu, ktorý zodpovedá predmetu  zákazky
· Potenciálny dodávateľ nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu
Obstarávateľ nevyžaduje osobitné dokladovanie uvedených podmienok osobnostného postavenia, ak sú tieto informácie verejne dostupné v obchodnom alebo živnostenskom registri a zoznamoch na www.uvo.gov.sk. V prípade, že tieto informácie nie sú verejne dostupné, obstarávateľ počas vyhodnocovania ponúk požiada potenciálneho dodávateľa o predloženie dokladov, ktorými preukáže plnenie.

Uchádzač musí tiež preukázať plnenie požiadaviek týkajúcich sa finančného a ekonomického postavenia a technickej alebo odbornej spôsobilosti. Vyžaduje sa:
· [bookmark: _Hlk154043349]prehľad o dosiahnutom celkovom obrate. Uchádzač predloží informáciu o dosiahnutom obrate za posledný ukončený hospodársky rok, ktorým preukáže obrat v hodnote minimálne dvojnásobku predpokladanej hodnoty zákazky. Vyžaduje sa informácia podpísaná štatutárnym zástupcom uchádzača.
· zoznam uskutočnených dodávok tovaru a služieb. Uchádzač predloží zoznam  minimálne troch dodávok tovaru a súvisiacich poskytnutých služieb za predchádzajúce 3 roky od vyhlásenia zákazky s uvedením cien, lehôt dodania a odberateľov, podpísaný štatutárnym zástupcom uchádzača.

Plnenie uvedenej podmienky uchádzač preukáže predložením požadovaného prehľadu a zoznamu s pečiatkou a podpisom dodávateľa. Uchádzač môže predbežne nahradiť doklady na preukázanie splnenia podmienok účasti finančného a ekonomického postavenia, technickej spôsobilosti alebo odbornej spôsobilosti čestným vyhlásením, pričom na požiadanie poskytne prijímateľovi doklady, ktoré čestným vyhlásením nahradil. Vzor čestného vyhlásenia je prílohou k týmto súťažným podkladom.


5. Spôsob vyhodnotenia cenových ponúk:

Obstarávateľ pri obstarávaní postupuje v podľa Metodického usmernenia Riadiaceho orgánu č. 2/2025 o obstarávaní tovarov, služieb a stavebných prác pri implementácii projektových intervencií v rámci Strategického plánu SPP 2023 – 2027. 
Jediným kritériom na vyhodnotenie ponúk cena za dodávku predmetu zákazky ako celok, uvedená v EUR bez DPH.

6. Podmienky uzavretia zmluvy

· Víťazný uchádzač bude vyzvaný k podpisu zmluvy, ku ktorému v predloženom návrhu kúpnej zmluvy doplní: svoje identifikačné údaje, cenu v zmysle cenovej ponuky, miesto a dátum podpisu zmluvy a meno a označenie osoby/osôb, ktorá bude zmluvu podpisovať.
· Zmluva musí mať písomnú formu a zodpovedať predloženej ponuke.
· Cenová ponuka a zoznam subdodávateľov bude prílohou k zmluve.
· Obstarávateľ nesmie uzavrieť zmluvu s dodávateľom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.
· [bookmark: _Hlk26537656]Ak víťazný uchádzač plánuje realizovať zákazku alebo jej časť prostredníctvom subdodávateľov, najneskôr v čase uzavretia zmluvy uvedie v zmluve údaje o všetkých známych subdodávateľoch a  údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora.
· Oprávnení zamestnanci Platobnej agentúry, Ministerstva pôdohospodárstva a rozvoja vidieka SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi a jeho subdodávateľom kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.


[bookmark: _Hlk98933667]V Liptovskej Tepličke dňa 16.10.2026



Ing. Stanislav Michalica,  predseda predstavenstva
Štefan Koreň, člen predstavenstva


Prílohy:
· Cenová ponuka – záväzný formulár 
· Informácie o subdodávateľoch – záväzný formulár
· Čestné vyhlásenie k podmienkam účasti – záväzný formulár
· Návrh Zmluvy o dielo 




